EkBass/fiwiki-20250220-pages-articles huggingface dataset:
Brigita Langerholc

Brigita Langerholc (s. 23. heinäkuuta 1976 Kranj) on slovenialainen keskimatkojen juoksija. Langerholc sijoittui Sydneyn olympialaisissa 2000 neljänneksi 800 metrin juoksussa ajalla 1.58,51, ja kuului alkuerissä karsiutuneeseen Slovenian 4 × 400 metrin viestijoukkueeseen. Pekingin olympialaisissa 2008 hän karsiutui 800 metrin välierissä. Langerholc sijoittui 800 metrillä MM-kilpailuissa viidenneksi Osakassa 2007 ajalla 1.58,52. Hän karsiutui saman matkan MM-välierissä Sevillassa 1999 ja Pariisissa 2003 sekä alkuerissä Edmontonissa 2001 ja Helsingissä 2005. Sisäratojen MM-kilpailuissa hän karsiutui 800 metrin välierissä Birminghamissa 2003. Hän sijoittui 800 metrillä viidenneksi Göteborgin EM-kilpailuissa 2006 ja kuudenneksi Birminghamin EM-hallikilpailuissa 2007. Langerholc saavutti universiadeissa 800 metrillä kultaa 2001 ja hopeaa 1999. Välimeren kilpailuissa hän sai samalla matkalla hopeaa 2001. Hän oli IAAF:n yleisurheilufinaalissa 2007 viides 800 metrillä. == Henkilökohtaiset ennätykset == === Ulkoradat === Laji Tulos Paikka Päivä 400 m 52,02 Ljubljana 14. elokuuta 2000 600 m 1.25,84 Ljubljana 3. kesäkuuta 2007 800 m 1.58,41 Osaka 26. elokuuta 2007 1 000 m 2.37,47 Linz 22. elokuuta 2006 === Sisäradat === Laji Tulos Paikka Päivä 400 m 52,81 Karlsruhe 11. helmikuuta 2007 800 m 2,00,44 Stuttgart 3. helmikuuta 2007 1 000 m 2.39,20 Birmingham 21. helmikuuta 2003 == Lähteet == Luokka:Slovenialaiset keskimatkojen juoksijat Luokka:Vuonna 1976 syntyneet Luokka:Elävät henkilöt
Albin Asikainen

Albinus (Albin) Asikainen (24. maaliskuuta 1873 Mikkelin maalaiskunta – 15. marraskuuta 1948 Mikkeli) oli suomalainen maanviljelijä, kansanedustaja ja kunnallisneuvos. Albin Asikaisen vanhemmat olivat maanviljelijä Jaakko Asikainen ja Hedda Otranen. Hän työskenteli maanviljelijänä Mikkelin maalaiskunnassa ja Mikkelin maalaiskunnan rahastonhoitajana 1925–1926. Asikainen hoiti myös perunkirjoitus-, pesänselvitys-, lainhuudatus- ja kiinnitysasioita. Asikainen toimi maalaisliiton kansanedustajana Mikkelin läänin vaalipiiristä 1929–1948. Presidentin valitsijamiehenä hän oli kolmesti. Asikainen oli myös Mikkelin maalaiskunnan kunnanvaltuuston ja kunnallislautakunnan puheenjohtaja. Hänelle myönnettiin kunnallisneuvoksen arvonimi 1943. ==Lähteet== Luokka:Kansanedustajat Luokka:Mikkelin maalaiskunnan kunnanvaltuutetut Luokka:Suomen Keskustan poliitikot Luokka:Etelä-Savon vaalipiiri Luokka:Vuonna 1873 syntyneet Luokka:Vuonna 1948 kuolleet
Sven Kuhlefelt

Sven Kuhlefelt (24. marraskuuta 1892 Helsinki – 18. lokakuuta 1980) oli suomalainen arkkitehti.Martti Strangin GeneaNet-sivusto : Sven Kuhlefelt ==Henkilöhistoria== Kuhlefeltin vanhemmat olivat aluelääkäri Elis Kuhlefelt (1865–1935) ja Katarina Estlander (1867–1935). Geni.com : Sven Kuhlefelt Juristi ja tuomari Åke Kuhlefelt (1908-1991) oli hänen veljensä. Kuhlefelt opiskeli vuodesta 1910 alkaen Teknillisessä korkeakoulussa. valmistuen diplomiarkkitehdiksi 1915.Adelswapen-Wiki : Adliga ätten Kuhlefelt nr 330, taulu 16 Hän osti 1800-luvun lopulla rakennetun kalastajamökin Vuosaaren Kallahdenniemeltä kesäasunnokseen ja laajensi sitä 1920-luvulla. Talo tunnetaan nykyisin nimellä Villa Kuhlefelt. Vuosaaren kaupunginosan uutisia 26.10.2012 : Kuningattaren Villa Kuhlefelt myyntiin == Kuhlefeltin suunnittelemia rakennuksia == * Erik Estlanderin Finlandia Film -tuotantoyhtiön elokuvastudio, Kulosaari, Helsinki 1915, purettu 1920 * Kotkan Klubi, Kotkansaari 1926 * Lönnrotinkatu 28 asuinkerrostalo, Helsinki 1928 Korttelit.fi : Sven kuhlefelt * Lönnrotinkatu 32 pihasiipi, Helsinki 1929 Finna (Helsingin kaupunginmuseo) : Lönnrotinkatu 32, Helsinki * Asunto Oy Pergola Bost Ab, Väinämöisenkatu 29, Etu-Töölö, Helsinki 1934 Etu-Töölön arkkitehtuuriopas * Wredebyn kartanon päärakennus 1938–1939 == Lähteet == Luokka:Suomalaiset arkkitehdit Luokka:Suomalaiset aateliset Luokka:Vuonna 1892 syntyneet Luokka:Vuonna 1980 kuolleet
Fluoroformi

Fluoroformi eli trifluorimetaani eli HFC-23 (CHF3) on fluorihiilivetyihin kuuluva orgaaninen yhdiste. Yhdistettä voidaan käyttää kylmäaineena ja ylikriittisenä liuottimena orgaanisen kemian reaktioissa. Fluoroformi on yksi voimakkaimmista tunnetuista kasvihuonekaasuista. == Ominaisuudet == Fluoroformi on huoneenlämpötilassa väritöntä ja hajutonta kaasua tai nesteytettynä väritöntä nestettä. Yhdiste liukenee vähäisessä määrin veteen ja paremmin orgaanisiin liuottimiin. Ihmisille yhdiste ei ole myrkyllistä, mutta voi hengitettynä aiheuttaa uneliaisuutta. Viitattu 17.10.2015 Fluorofromi on hyvin voimakas kasvihuonekaasu ja sen GFP-arvo (Global warming potential) on lähteestä riippuen 11 700-14 800 eli se on sadan vuoden aikana näin monta kertaa potentimpi kasvihuonekaasu kuin hiilidioksidi. Yhdiste säilyy ilmakehässä hajoamattomana noin 260 vuoden ajan. Vuonna 2000 fluoroformin päästöt ilmakehään olivat 7 000 tonnia. == Valmistus ja käyttö == Fluoroformia muodostuu sivutuotteena valmistettaessa klooridifluorimetaania. Yhdistettä voidaan myös valmistaa kloroformista ja vetyfluoridista. Fluoroformia voidaan käyttää viilennysaineena muun muassa kylmälaitteissa ja infrapunadetektoreissa. Sillä on osittain korvattu klooridifluorimetaanin käyttö. Ylikriittistä fluoroformia voidaan käyttää liuottimena orgaanisen kemian synteeseissä, mutta ylikriittisen yhdisteen hieman happaman protonin vuoksi se ei sovellu käytettäväksi, mikäli reaktiossa käytetään reagenssina tai katalyyttinä hyvin vahvoja emäksiä. Sitä on käytetty niin entsyymien katalysoimien reaktioiden liuottimena kuin liuottimena valmistettaessa syklopropaanijohdannaisia diatsokarbonyyliyhdisteistä ja alkeeneista. Fluoroformia voidaan käyttää orgaanisissa synteeseissä trifluorimetyyliryhmän lähteenä trifluorimetyylitrimetyylisilaanin sijasta. Reaktio vaatii voimakkaan emäksen katalyytiksi. Yhdistettä voidaan käyttää myös trifluorimetyylitrimetyylisilaanin valmistukseen. == Lähteet == Luokka:Alkaanit Luokka:Organohalidit Luokka:Fluoriyhdisteet
Ari Tenhula

Ari Tenhula (s. 22. maaliskuuta 1964, Oulu)CV on suomalainen koreografi. Hänen työnsä on painottunut nykytanssiin, mutta hän on toiminut koreografina myös oopperassa, näytelmissä ja musiikkiteatterissa.Uniarts.fi Ari Tenhula valmistui tanssitaiteen maisteriksi Teatterikorkeakoulusta vuonna 1998. Hän on suorittanut tanssiopintoja myös Ranskassa, Yhdysvalloissa, Intiassa, Indonesiassa ja Japanissa.Danceinfo.fi Vuonna 1998 Tenhulalle myönnettiin valtion 5-vuotinen taiteilija-apuraha vuonna 1998, jonka hän keskeytti otettuaan vastaan Helsingin kaupunginteatterin tanssiryhmän (Helsinki Dance Company) taiteellisen johtajan tehtävän. Tässä tehtävässä hän toimi vuosina 2000–2002. Vuonna 2003 Ari Tenhulalle myönnettiin tanssitaiteen Suomi- palkinto. Ari Tenhula on ollut Liikkeellä marraskuussa -festivaalin taiteellisen toimikunnan jäsenenä 1996–2005 ja festivaalin taiteellisena johtajana vuodesta 2006 lähtien. Vuonna 2010 hänen työparikseen festivaalin taiteelliseen johtoon tuli Mikael Aaltonen. Tenhula toimi lukuvuoden 2007–2008 Teatterikorkeakoulun tanssitaiteen, opetusalana erityisesti nykytanssin tanssijantyö, avoimen professorin viran hoitajana. Vuonna 2008 hänet nimitettiin tanssitaiteen professorin virkaan.Teak.fi Ari Tenhula toimii Teatterikorkeakoulun opetuksesta vastaavana varadekaanina kaudella 1.4.2014–31.12.2015. == Lähteet == Luokka:Suomalaiset koreografit Luokka:Vuonna 1964 syntyneet Luokka:Elävät henkilöt
Liikkeellä marraskuussa -festivaali

Liikkeellä marraskuussa -festivaali on vuonna 1986 perustettu nykytanssifestivaali, joka järjestetään vuosittain syksyllä pääkaupunkiseudulla. Tapahtuman johtajana toimii Kerstin Schroth.Maria Säkö: Töissä pitää olla tehokas, eikä saa tehdä turhia liikkeitä – Se kaventaa identiteettiämme, sanoo huippu­tanssija. Helsingin Sanomat 31.10.23. Viitattu 25.5.2024. ja taustaorganisaationa Tanssiareena ry. Festivaalin perustamisvaiheessaan 1980-luvun puolivälissä kansainvälisiä nykytanssiesityksiä nähtiin pääkaupunkiseudulla harvoin. Festivaalin 25-vuotishistoriikki julkaistiin vuonna 2011. Festivaalille on myönnetty Euroopan festivaaliyhdistys EFA:n EFFE-sertifikaatti vuosille 2015–2016 ja 2017–2018. Festivaalin pitkäaikaisia yhteistyökumppaneita ovat muun muassa Kiasma-teatteri, Stoa ja Zodiak – Uuden tanssin keskus. Uusia yhteistyötahoja ovat Caisa, HIAP, Taideyliopiston Kuvataideakatemia ja Taideyliopiston Teatterikorkeakoulu. == Lähteet == Luokka:Tanssitapahtumat
Massena (kylä)

Massena on kylä St. Lawrencen piirikunnassa, New Yorkin osavaltiossa, Yhdysvalloissa. Sen väkiluku oli 10 936 vuonna 2010. Kylä nimettiin André Massénan mukaan, joka oli yksi Napoleonin kenraaleista. Kylä sijaitsee aivan Kanadan rajan tuntumassa St. Lawrencejoen etelärannalla. Massena on Massenan kaupungin keskusta, mutta osa kylästä sijaitsee Louisvillen kaupungin puolella. == Aiheesta muualla == * Massenan kylän www-sivu * Massenan alueen infoportaali * Massenan historiallinen kartta Luokka:New Yorkin kunnat
Landon Ferraro

Landon Ferraro (s. 8. elokuuta 1991 Trail, Brittiläinen Kolumbia) on kanadalainen jääkiekkoilija. Hän edustaa marraskuusta 2015 alkaen NHL-joukkue Boston Bruinsia ja on pelipaikaltaan keskushyökkääjä. Ferraro on Detroit Red Wingsin varaus vuoden 2009 varaustilaisuudessa. Ferraro varattiin 2. kierroksella 32. pelaajana. Lokakuuhun 2015 mennessä Ferraro pelasi Red Wingsin NHL-joukkueessa 11 ottelua, joissa hän teki yhden maalin. Ferraron pituus 182 senttimetriä ja paino 81 kiloa. Hänen isänsä Ray Ferraro on menestyksekäs jääkiekkoilija. == Lähteet == * http://www.nhl.com/ice/fi/player.htm?id=8475157 Luokka:Kanadalaiset jääkiekkoilijat Luokka:Detroit Red Wingsin varaamat pelaajat Luokka:Vuonna 1991 syntyneet Luokka:Elävät henkilöt
Spirit FM

Spirit FM oli Helsingissä ja Turussa kuulunut englanninkielinen paikallisradio. Sen omisti Radio Satellite Finland Oy, joka omisti myös venäjänkielisen Radio Sputnikin. Kanavan kohdeyleisöön kuuluivat syntyperäisten suomalaisten lisäksi maahanmuuttajat sekä maassa vierailevat turistit. Kanava aloitti toimintansa huhtikuussa 2015, kun Radio Sputnik vaihtoi nimeään. Radio Sputnik jatkoi toimintaansa vielä samana vuonna, mutta molemmat kanavat hiljenivät toukokuussa 2018. Kesäkuussa 2018 ilmoitettiin, että Radio Sputnikin ja Spirit FM:n taajuudet siirtyvät Basso Median käyttöön. Basso Media käynnistää kaksi uutta radiokanavaa, jotka eivät jatka lopettaneiden radiokanavien brändeillä. == Lähteet == Luokka:Helsingin media Luokka:Paikallisradiot Luokka:Suomalaiset radioasemat Luokka:Basso Media Luokka:Vuonna 2015 perustetut radioasemat Luokka:Vuonna 2018 lakkautetut radioasemat
Siikonen

Siikonen on suomalainen sukunimi. Digi- ja väestötietoviraston mukaan nimi on 9.5.2022 mennessä ollut 149 henkilöllä. == Tunnettuja Siikonen-nimisiä == * Heikki Siikonen (1890–1973), rakennusmestari ja talousneuvos * Marja-Liisa Siikonen, tekniikan tutkija * Miska Siikonen (s. 1996), jääkiekkoilija * Pasi Viheraho (ent. Jari Sakari Siikonen, s. 1966), tunnettu YouTube- ja Vimeo- videoistaan. == Lähteet == Luokka:sukunimet
Musta Haukka

Musta Haukka (1767 – 3. lokakuuta 1838, , omakieliseltä nimeltään Ma-ka-tai- me-she-kia-kiak) oli Sauk- ja Fox-intiaanien johtaja Mustan Haukan sodassa vuonna 1832.The New Encyclopædia Britannica, Volume 2, Micropædia, 15th Edition, 2002, s. 254. Hän kärsi tappion Yhdysvaltoja vastaan Bad Axen taistelussa (tai verilöylyssä) Wisconsinissa. Taistelun jälkeen saukit ja foxit pakotettiin luopumaan maistaan Illinois’n ja Iowan alueella, ja winnebagot Wisconsinin alueella. Musta Haukka ei ollut syntyperäiseltä asemaltaan päällikkö, vaan hän ansaitsi asemansa toiminnallaan taistelukentällä ja vastarintaan valmiiden sotureiden johtajana ennen sotaan ryhtymistä. Hän taisteli brittien puolella vuoden 1812 sodassa suojatakseen saukien maita valkoisten uudisasutukselta. Mustan Haukan haastatteluihin perustuva omaelämäkerta julkaistiin vuonna 1833. Teoksesta tuli hyvin suosittu, ja siitä on otettu uusia painoksia vielä 2000-luvullakin.Life of Black Hawk or Ma-ka-tai-me-she-kia-kiak Google Books. ==Lähteet== == Aiheesta muualla == Luokka:Yhdysvaltalaiset intiaanipäälliköt Luokka:Vuonna 1767 syntyneet Luokka:Vuonna 1838 kuolleet
Ninite

Ninite (koodinimeltään Volery) on Microsoft Windows -ympäristöön rakennettu palvelu, jonka avulla hallinnoidaan kolmannen osapuolen ohjelmistojen asentamista ja päivittämistä. Ninitestä on kolme erilaista versiota, ilmainen versio yksityiskäyttöön, maksullinen Pro-versio yritysympäristöihin ja halvempi Updater muiden tarpeisiin. Ninite on saanut hyviä arvosteluja esimerkiksi HowtoGeekin ja PCworldin testeissä. == Ohjelman toiminto == Ninite toimii Windows XP:ssä ja sitä tuoreimmissa Windows-käyttöjärjestelmissä. Aluksi käyttäjä valitsee haluamansa ohjelmat, jonka pohjalta luodaan oma asennustiedosto. Sen avulla Ninite lataa ja asentaa valittujen ohjelmien viimeisimmät versiot käyttäjän koneelle. Mukana ei asenneta normaalisti ohjelmien asennuspaketeissa mukana olevia mainosohjelmia tai selainliitännäisiä. Ninite asentaa ohjelmista joko x64- tai x86-version laitteen mukaan. == Lähteet == == Aiheesta muualla == * Niniten virallinen sivusto Luokka:Windows-ohjelmat
Miloš Pantović

Miloš Pantović (, s. 7. heinäkuuta 1996 München, Saksa) on saksalaissyntyinen serbialainen jalkapalloilija, joka edustaa Belgian liigassa pelaavaa KAS Eupenia. Oikeajalkainen Pantović on pelipaikaltaan hyökkäävä keskikenttäpelaaja tai laitahyökkääjä. Pantović on Bayern Münchenin kasvatti. Hän debytoi seuran edustusjoukkueen paidassa Bundesliigassa lokakuussa 2015 tultuaan vaihdosta kentälle Arturo Vidalin tilalle.http://us.soccerway.com/players/milos-pantovic/307120/ Kaudet 2018–2022 hän edusti VfL Bochumia, joka nousi 2. Bundesliigasta pääsarjaan keväällä 2021. Pantović pelasi kaudella 2021–2022 Bundesliigassa 28 ottelua, joissa 18 kertaa avauskokoonpanossa, ja teki niissä neljä maalia: marraskuussa Hoffenheimia ja Freiburgia, tammikuussa Wolfsburgia sekä huhtikuun lopulla 3–4-vierasvoittomaalin Borussia Dortmundia vastaan. Pantović on pelannut Serbian alle 20- ja alle 21-vuotiaiden maajoukkueissa. == Lähteet == Luokka:Serbialaiset jalkapalloilijat Luokka:Vuonna 1996 syntyneet Luokka:Elävät henkilöt
Juha Inovaara

Juha Inovaara on suomalainen Lahdessa asuva kirjailija, joka julkaisi esikoisteoksensa huhtikuussa 2015.Juha Inovaaran haastattelu Hämeenlinnan kaupunkiuutissa 13.5.2015 (Viitattu 17.10.2015) Inovaara, joka työskentee nykyään tietoturva-alan yrityksen myynnissä partnerina, on koulutukseltaan metsätalousinsinööri ja toimi aiemmin metsäalalla. Hän vietti lapsuutensa Rengossa ja nuoruutensa Hämeenlinnassa. Myllylahden kustantama Inovaaran esikoisteos Männyn takaa kuvaa fiktiivisen tarinan avulla nuoren miehen polkua metsäalalle ja puunhankintatehtäviin. Inovaaran toinen kirja, Honkametsän huminaa, julkaistiin vuonna 2017. Kirja on suora jatko-osa ensimmäiselle romaanille. Se kuvaa metsätoimihenkilön työtä ja puunhankinnassa tapahtunutta suurta kehitystä 1990-luvun alkuvuosina. Trilogian kolmas osa julkaistaan vuoden 2019 loppupuolella. ==Teokset== * Männyn takaa. Myllylahti, 2015 * Honkametsän huminaa. Myllylahti, 2017 == Lähteet == ==Aiheesta muualla== * Männyn takaa -kirjan arvostelu Etelä-Suomen Sanomissa 7.6.2015 (Viitattu 17.10.2015) * Piia Kunnas 2015. Metsän mies myy tietoturvaa. Myynti & Markkinointi, 3/15, ss. 14-17 (Viitattu 17.10.2015) Luokka:Suomalaiset kirjailijat Luokka:Syntymävuosi puuttuu Luokka: Elävät henkilöt
Amy Robbins

Amy Robbins (s. 18. helmikuuta 1971) on brittiläinen näyttelijä. Hän on näytellyt muun muassa on tohtori Jill Weatherillia sarjassa Kyläsairaala (The Royal), jossa he näyttelivät hänen miehensä Robert Dawsin kanssa lääkäripariskuntaa.. == Lähteet == Luokka:Brittiläiset näyttelijät Luokka:Vuonna 1971 syntyneet Luokka:Elävät henkilöt
Stelton

Stelton A/S on tanskalainen yritys, joka valmistaa tunnettujen muotoilijoiden suunnittelemia pelkistettyjä taloustavaroita etupäässä metallista ja muovista. == Historiaa == Stelton perustettiin 1960 valmistamaan ja markkinoimaan ruostumattomasta teräksestä valmistettuja keittoastioita. Vuonna 1964 yritys tilasi arkkitehti Arne Jacobsenilta sarjan metalliastioita. Näin syntyi Cylinder Line, jota valmistetaan yhä korkeakiiltoisesta ruostumattomasta teräksestä. Vaikka Steltonin oli niiden valmistamiseksi uudistettava tuotantolaitteitaan, sarjasta tuli heti markkinoille tultuaan 1967 suuri muotoilu- ja myyntimenestys. Yhdysvaltalainen American Institute of Interior Designers palkitsi sen International Design Awardillaan. Sarjaan kuului alun perin 18 osaa, mutta Jacobsen kehitti siihen uusia esineitä aina kuolemaansa 1971 asti, ja nykyisin Cylinder Lineen kuuluu 34 eri tuotetta. Vuodesta 1976 Steltonin esineitä on muotoillut Erik Magnussen, joka alkoi yhdistää muovia ja ruostumatonta terästä. Hänen tunnetuimpia Stelton-tuotteita ovat laajan värivalikoiman tarjoava termoskannu sekä teräksinen öljylamppu Skeppslampa. Nykyisin Steltonin tuotteita muotoilevat monet muutkin. Yrityksen toimitusjohtaja ja omistaja on 1970-luvun lopulta asti ollut Peter Holmblad, joka jo 1964 toimi Steltonin myyjänä ja ehdotti silloin Arne Jacobsenin ottamista yrityksen muotoilijaksi. Steltonin tuotteet ovat saaneet Red Dot- ja muita kansainvälisiä muotoilupalkintoja, ja niitä on otettu monien muotoilumuseoiden kokoelmiin. == Tuotteita == File:Stelton_lampa.jpg|Öljylamppu Skeppslampan File:Stelton_istang.jpg|Jääpalapihdit File:Stelton_termos.jpg|Termoskannu EM77, Erik Magnussen 1977 ==Lähteet== == Aiheesta muualla == * Steltonin verkkosivusto Luokka:Tanskalaiset yritykset Luokka:Muotoilualan yritykset Luokka:Sisustusalan tuotemerkit
Simo Oja

Simo Sakari Oja (s. 1939 Kärkölä) on suomalainen lääkäri ja emeritusprofessori, filosofian tohtori, lääketieteen tohtori ja oikeustieteen tohtori. Hän oli Tampereen yliopiston fysiologian professori vuodesta 1973. Hän tutki hermoston toimintaa biokemian menetelmin.Facta 2001, WSOY 1985, 12. osa, palsta 264 Oja on väitellyt lisäksi vuonna 2011 aiheesta Onko eläimillä oikeuksia? Eläinkoelainsäädännön kehitys ja nykytila.Kauppalehti == Lähteet == Luokka:Suomalaiset lääkärit Luokka:Suomalaiset professorit Luokka:Tampereen yliopiston professorit Luokka:Vuonna 1939 syntyneet Luokka:Elävät henkilöt
Aste-konsortio

ASTE-konsortio eli Avoin sosiaali- ja terveydenhuolto on suomalaisten ohjelmistoalan yritysten muodostama yhteenliittymä eli konsortio. Sen tavoitteena on edistää sosiaali- ja terveydenhuollossa käytetyn tietotekniikan markkinoiden avoimuutta. Konsortion tavoitteena on luoda avoin vaihtoehto sosiaali- ja terveydenhuollon asiakas- ja potilastietojärjestelmäksi. Perustajajäseninä konsortiossa ovat Open Knowledge Finland, NurseBuddy, Reaktor, Codecontrol, Solita, Vincit ja Gofore. Jäsenet ovat merkittäviä suomalaisia toimijoita ohjelmistopalvelujen kehittämisessä. Konsortio hyödyntää kokemuksia niin terveydenhuollosta kuin laajasti eri toimialoilta. ASTE-konsortio on muodostettu vastaamaan julkisella sektorilla tunnistettuihin vakaviin ohjelmistokehityksen haasteisiin. Konsortio on ottanut tehtäväkseen tarjota käyttäjälähtöisen, ketteriin menetelmiin perustuvan, hukkaa ja hallinnollista taakkaa vähentävän sovelluksen. Avoimuutta korostava tietojärjestelmäratkaisu sallii asiakkaan valita omiin tilanteisiinsa sopivimmat ratkaisut ja toimittajat. == Lähteet == == Aiheesta muualla == * Aste-prototyypin Github-repositorio Luokka:Terveydenhoito Suomessa
Marjatta Okko

Liisa Marjatta Okko (o.s. Syvänen; 20. joulukuuta 1925 Helsinki – 15. kesäkuuta 1998 Helsinki)Pertti Vakkari: Professori Marjatta Okko (maksullinen artikkeli) Helsingin Sanomat 12.7.1998. Viitattu 21.6.2018. oli suomalainen geologi ja informaatikko. Hän tutki kvartäärigeologiaa, tieteellisen tiedon välitystä ja kirjastojen tehtäviä.Facta 2001, WSOY 1985, 12. osa, palsta 269 Okko syntyi tykistöupseeri Olavi Syväsen ja Elisabeth (Liisa) Sténin perheeseen Helsingissä. Perhe muutti Jyväskylään 1930-luvulla ja Okko tuli ylioppilaaksi Jyväskylän lyseosta 1943. Lääketiedettä alkujaan opiskelemaan pyrkinyt Okko luki geologiaa ja minerologiaa, filosofian kandidaatiksi hän valmistui Helsingin yliopistosta 1953. Okko toimi jo opiskeluaikanaan yliopiston geologian laitoksen kirjastonhoitajana, vuodesta 1953 hän oli Geologisen tutkimuslaitoksen kirjastonhoitaja. Geologi-lehden päätoimittaja Okko oli 1954–1955. Vuonna 1955 ja 1956 hän oli ASLA-Fulbright-stipendiaatti Coloradon yliopistossa Denverissä ja suoritti siellä Master of Arts -tutkinnon. Filosofian lisensiaatti Okosta tuli 1959, tohtoriksi hän väitteli 1962. Geologisen tutkimuslaitoksen kirjasto- ja informaatiopalvelutoimiston päällikön tehtävästä Okko siirtyi Tampereen yliopiston kirjastotieteen ja informatiikan professoriksi 1977, tehtävä oli tuolloin Pohjoismaiden ainoa. Häntä nimitettäessä presidentti Urho Kekkonen poikkesi yliopiston valmistelemasta ehdokasesityksestä, ja valitsi professoriksi Marjatta Okon eikä yliopiston ensimmäiselle ehdokassijalle asettamaa Pertti Tiihosta. Okko jäi eläkkeelle vuonna 1988. Hän kuoli syöpään 72-vuotiaana. Marjatta Okon puoliso vuodesta 1958 oli professori Veikko Okko. == Lähteet == Luokka:Suomalaiset geologit Luokka: Suomalaiset kirjastonhoitajat Luokka: Suomalaiset päätoimittajat Luokka:Suomalaiset professorit Luokka:Tampereen yliopiston professorit Luokka:Vuonna 1925 syntyneet Luokka:Vuonna 1998 kuolleet
Eres tú

Eres tú on espanjalaisen Mocedades-yhtyeen esittämä kappale, joka sijoittui toiseksi vuoden 1973 Eurovision laulukilpailussa saatuaan 125 pistettä. Kappaleen sävelsi Juan Carlos Calderón. Singlenä ilmestyessään ”Eres tú” nousi joidenkin Euroopan maiden listoille. Lisäksi se ylsi Yhdysvaltain Billboard Hot 100 -listalla yhdeksänneksi seuraavana vuonna 1974. Kappaleesta on tehty lukuisia cover-versioita. Katri Helena levytti kappaleesta vuonna 1973 suomenkielisen version ”Runoni kaunein olla voit”, jonka oli sanoittanut Saukki. == Listasijoitukset == Valtio Korkein sijoitus Listaviikot Nousu listalle Lähde 3\. 9 28.4.1973 8\. 9 28.4.1973 8\. 8 viikko 29/1973 9\. 1974 11\. toukokuu 1973 15\. == Lähteet == Luokka:Espanjan euroviisuedustuskappaleet Luokka:Vuoden 1973 euroviisuedustuskappaleet
Thure Öberg

Thure Fritiof Öberg (21. maaliskuuta 1872 Tukholma – 12. syyskuuta 1935 Helsinki)Biografiregister Ö. Uppslagsverket Finland. Viitattu 18.10.2015. oli ruotsalaissyntyinen koristemaalari, joka nimitettiin Helsingin Arabian tehtaiden ensimmäiseksi taiteilijaksi vuoden 1895 paikkeilla. Hän toimi yrityksen palveluksessa kuolemaansa 1935 saakka.Nokela, Leena: Suomen linnoja, Kotiliesi 18/1975 s. 84.Tehtaan vaiheita, Arabian tehtaan käyttökeramiikkaa -tietokanta, Designmuseo. Viitattu 18.10.2015. Thure Öberg aloitti uransa Ruotsissa Rörstrandin posliinitehtaalla, joka omisti myös vuonna 1873 perustetun Arabian tehtaat. Alkuvuosina Arabiassa tehtiin Rörstrandilta saatuja astiamalleja ja niiden koristeluja, mutta Öbergin palkkauksen myötä haluttiin kehittää suomalaistehtaalle myös omia astiamalleja. Öberg taisi monia keramiikan koristelutekniikoita, mutta hänen suosikkinsa oli tanskalaisen Arnold Krogin menetelmä piirtää kuvioita väriliiduilla lasitteen alle. Öbergin lempiaiheiksi muodostuivat suomalaiset maisemat. Öberg suunnitteli Arabian esiintymisen Pariisin maailmannäyttelyssä vuonna 1900. Sinne valmistui muun muassa uusi koristelautassarja, jonka koristekuvioina oli koboltinsinisiä, kuparipainomenetelmällä jäljennettyjä Öbergin piirroksia suomalaisista linnoista ja kuuluisista maisemista. Astiasto voitti muotoilustaan ensimmäisenä suomalaistuotteena kansainvälisen kultamitalin. Thure Öbergin pojanpoika oli ruotsalainen kuvataiteilija ja keraamikko Eje Öberg (1929–2000).Eje Öberg, Konstnärer & Designers, Metropol Auktioner. Viitattu 18.10.2015. ==Lähteet== ==Aiheesta muualla== *Nokela, Leena: ”Thure Öberg : Arabian ensimmäinen taiteilija”, Avotakka 16/1982 s. 56–57, 59 Luokka:Ruotsalaiset taiteilijat Luokka:Suomalaiset keramiikkataiteilijat Luokka:Vuonna 1872 syntyneet Luokka:Vuonna 1935 kuolleet
Lieksa Areena

Lieksa Areena on Lieksan Urheilupuistossa sijaitseva monipuolinen areena. Lieksa Areena toimii kotiareenana Lieksan Hurtille. Vuonna 2012 peruskorjattuun areenaan mahtuu noin 700 henkilöä. Areenan kaikki paikat olivat täynnä avajaisottelussa 9. elokuuta 2012,Täysi tupa jäähallin avajaisissa. Karjalainen 10.8.2012, s. 21. jolloin harjoitusottelussa toisensa kohtasivat jääkiekon SM-liiga-seurat JYP ja SaiPa. ==Lähteet== Luokka:Suomen urheiluhallit Luokka:Lieksan rakennukset ja rakennelmat Luokka:Lieksan urheilu
Dingo ja Yö

Dingo ja Yö on Maija Vilkkumaan kappale, joka julkaistiin 14. heinäkuuta 2010 toisena singlenä hänen kuudennelta studioalbumiltaan Kunnes joet muuttaa suuntaa. Nimensä mukaisesti kappaleen teksteissä mainitaan Dingo- ja Yö- yhtyeet. Vilkkumaan mukaan rock oli nuorisomusiikkia vielä ainakin 1980-luvulla. ”Dingo ja Yö” on myös yksi niistä kappaleista, jotka käsittelevät keski-ikäistymistä. == Lähteet == == Aiheesta muualla == * ”Dingo ja Yö” Discogs-sivustolla Luokka:Maija Vilkkumaan kappaleet Luokka:Vuoden 2010 kappaleet
Kolmosen kausi 2015

Kolmosen kausi 2015 oli Suomen jalkapallon neljänneksi korkeimman sarjatason kausi, joka pelattiin yhdeksässä alueellisessa lohkossa. Lohkovoittajat nousivat Kakkoseen kaudeksi 2016, lukuun ottamatta Pohjois-Suomen voittajaa Rollon Poikia, joka oli jo ennen kauden alkua ilmoittanut, ettei seura tavoittele nousua. == Lohkojen sarjataulukot == === Helsinki/Uusimaa 1 === Lähde: === Helsinki/Uusimaa 2 === Lähde: === Helsinki/Uusimaa 3 === Lähde: === Ahvenanmaa/Turku === Lähde: === Satakunta/Tampere === Lähde: === Kaakkois-Suomi === Lähde: === Keski-Pohjanmaa/Vaasa === FC Kiisto A-team luopui sarjasta 23. kesäkuuta ja joukkueen pelaamat ottelut mitätöitiin. Lähde: === Itä-Suomi/Keski-Suomi === Lähde: === Pohjois-Suomi === HauPa luopui sarjasta ennen kauden alkua ja RoPo ilmoitti, ettei seura tavoittele nousua. Lähde: == Lähteet == Luokka:Kolmosen kaudet Luokka:Jalkapallosarjojen kausi 2014–2015/2015
Transistorien peruskytkennät

Transistorien peruskytkennät ovat yhteisemitteri-, yhteiskollektori- ja yhteiskantakytkennät. == Yhteisemitterikytkentä == Yhteisemitterikytkennässä transistorin emitteri on kytketty maahan. Kytkentä on invertoiva. == Yhteiskollektorikytkentä == Yhteiskollektorikytkennässä transistorin kollektori on kytketty käyttöjännitteeseen. Tunnetaan myös nimellä emitteriseuraaja. Ei invertoiva. Jannitevahvistus noin yksi. == Yhteiskantakytkentä == Yhteiskantakytkennässä transistorin kanta on kytketty maahan. == Kirjallisuutta == * * * Luokka:Sähkötekniikka Luokka:Elektroniikka
Casanova (Anita Skorganin kappale)

Casanova on Anita Skorganin esittämä kappale, joka edusti Norjaa vuoden 1977 Eurovision laulukilpailussa sijoittuen 18 pisteellä 14:nneksi. Kappaleen sävelsi Svein Strugstad ja sanoitti Dag Nordtømme. ”Casanova” nousi singlenä Norjan VG-listan sijalle neljä. == Listasijoitukset == Valtio Korkein sijoitus Listaviikot Nousu listalle Lähde 4\. 15 viikko 17/1977 == Lähteet == Luokka:Norjan euroviisuedustuskappaleet Luokka:Vuoden 1977 euroviisuedustuskappaleet
Sing Sang Song

Sing Sang Song on Les Humphries Singers -yhtyeen esittämä kappale, joka edusti Länsi-Saksaa vuoden 1976 Eurovision laulukilpailussa. Se ylsi sijalle 15 saaden 12 pistettä. Kappaleen sävelsi Ralph Siegel ja sanoitti Kurt Hertha. ”Sing Sang Song” nousi Länsi-Saksan singlelistalla sijalle 45. Les Humphries Singersiin kuului suuri määrä laulajia, mutta se ei saanut osallistua kilpailuun koko kuoron voimin. Niinpä kappaletta esitti Euroviisuissa vain kuusi jäsentä. Yksi heistä oli John Lawton, joka tuli vaikuttamaan vuosina 1976–1979 Uriah Heep -yhtyeen solistina. == Listasijoitukset == Valtio Korkein sijoitus Listaviikot Lähde 45\. 1 == Lähteet == Luokka:Saksan euroviisuedustuskappaleet Luokka:Vuoden 1976 euroviisuedustuskappaleet
Tetrafluorimetaani

Tetrafluorimetaani eli hiilitetrafluoridi (CF4) on metaanin fluorattuihin johdannaisiin kuuluva orgaaninen yhdiste. Yhdistettä käytetään muun muassa puolijohteitten valmistuksessa, kylmäaineena ja eristekaasuna. ==Ominaisuudet== Huoneenlämpötilassa tetrafluorimetaani on väritöntä ja hajutonta ilmaa raskaampaa kaasua. Yhdiste ei liukene veteen, mutta liukenee moniin orgaanisiin liuottimiin. Tetrafluorimetaani on hyvin inertti kaasu, eikä juurikaan reagoi muiden aineiden kanssa. Tetrafluorimetaani ei ole myrkyllistä, mutta ilmaa raskaampana voi aiheuttaa tukehtumisvaaran syrjäyttämällä hapen Viitattu 18.10.2015. ==Valmistus ja käyttö== Ensimmäisen kerran tetrafluorimetaania valmisti Henri Moissan vuonna 1886 grafiitin ja fluorin välisellä reaktiolla, mutta tässä muodostui lisäksi muita hiilen ja fluorin yhdisteitä. Puhtaana ainetta valmistivat ensimmäisen kerran Paul Lebeau ja Augustin Damiens vuonna 1926. Nykyään sitä valmistetaan teollisesti joko vetyfluoridin ja difluoridikloorimetaanin tai fluoritrikloorimetaanin välisellä reaktiolla tai elektrolysoimalla fluoridisuoloja käyttäen grafiittielektrodeja. Hyvin puhdasta tetrafluorimetaania voidaan valmistaa erittäin puhtaan hiilen ja fluorin välisellä reaktiolla. Laboratoriomittakaavassa tetrafluorimetaania voidaan valmistaa piikarbidin ja fluorin reaktiolla tai fluoraamalla hiilimonoksidia, hiilidioksidia tai fosgeenia rikkitetrafluoridilla.Günter Siegemund, Werner Schwertfeger, Andrew Feiring, Bruce Smart, Fred Behr, Herward Vogel & Blaine McKusick: Fluorine Compounds, Organic, Ullmann's Encyclopedia of Industrial Chemistry, John Wiley & Sons, New York, 2000. Viitattu 18.10.2015 Tetrafluorimetaania voidaan käyttää kylmäaineena kylmälaitteissa. Tärkein erittäin puhtaan yhdisteen käyttökohde on puolijohteiden valmistuksessa etsanttina käyttäminen. Yhdiste syrjäyttää hapen, minkä vuoksi sitä voidaan käyttää palojen sammuttamiseen.Bruce E. Smart & Richard E. Fernandez: Fluorinated Aliphatic Compounds, Kirk-Othmer Encyclopedia of Chemical Technology, John Wiley & Sons, New York, 2000. Viitattu 18.10.2015 ==Lähteet== Luokka:Organohalidit Luokka:Fluoriyhdisteet
Teinien Tuki

Teinien Tuki ry oli 1970-luvulla toiminut, vasemmistolaisen Suomen Teiniliiton vastavoimaksi perustettu, virallisesti puoluepoliittisesti sitoutumaton järjestö. Teinien Tuki perustettiin vuonna 1971 ja merkittiin yhdistysrekisteriin 1972Teinien Tuki ry, Yhdistysrekisteri, viitattu 18.10.2015.. Sekä koululaisia että vanhempia jäsenikseen ottanut yhdistys pyrki antamaan koulutusta kokoustekniikassa, puhetaidossa ja järjestötyössä niille teineille, jotka halusivat vastustaa Teiniliiton äärivasemmistolaista linjaa. Vuonna 1975 Teiniliiton 16 piirisihteeristä 14 oli taistolaisia. Teinien Tuki ei ilmoituksensa mukaan halunnut syrjäyttää Teiniliittoa tai kilpailla sen kanssa, vaan kehotti jäseniään toimimaan Teiniliitossa sen toiminnan tasapainottamiseksi. Muiden muassa Kouluhallituksen tuolloinen pääjohtaja Erkki Aho piti kuitenkin kummallisena tilannetta, jossa perustetaan järjestö tukemaan jossain toisessa järjestössä toimivia. Teinien Tuki ry oli osa järjestökenttää, joka vastusti Suomen tuolloista vasemmistolaista koulutuspolitiikkaa. Muita tällaisia järjestöjä olivat Vapaan koulutuksen tukisäätiö (VKTS), Suomalaisen Yhteiskunnan Tuki -säätiö (SYT), Korkeakoulu- ja tiedepoliittinen tutkimussäätiö (KTTS) ja Taloudellinen Tiedotustoimisto (TT).Okkonen, Ville: Vapaan koulutuksen tukisäätiön perustaminen ja yhteiskunnallinen muutos , Kasvatus ja aika 3/2012. Teinien Tuki oli mukana vastustamassa muun muassa Teiniliiton ja vuosina 1972–1975 opetusministerinä toimineen Ulf Sundqvistin ajamaa kouluneuvostojen ristiinäänestystä, jossa sekä oppilas- että opettajaedustajien vaalissa saisivat äänestää molemmat. Tällöin oppilaat pääsisivät enemmistöllään käytännössä valitsemaan neuvostoihin myös opettajien edustajat. Lahdesta käsin toiminut Teinien Tuki julkaisi Puntti-nimistä tabloidkokoista järjestölehteä, jota sen koululaisedustajat jakoivat oppikouluissa ympäri Suomen. Kun Puntti lopetettiin 1976, Teinien Tuki alkoi julkaista vuonna 1975 perustettua Oppikoululainen-lehteä.Heydemann, Irma: Tavallinen teini pyytää puheenvuoron, Kotiliesi 18/1975 s. 32–35.Haavisto, Kai: Aikakauslehti ja -julkaisut 1918-2009 (sic), Hakan mediakronikkaa -blogi 2.2.2012. Viitattu 18.10.2015. Teinien Tuen toiminta loppui tarpeettomana sitä mukaa kuin Teiniliiton toiminta hiipui 1970-luvun jälkipuoliskolla talousepäselvyyksien seurauksenaPerälä, Reijo: Teiniliitto oli aikansa mahtijärjestö, Yle Elävä arkisto 16.02.2015. Viitattu 18.10.2015. ja poliittisen ilmapiirin muuttuessa. ==Lähteet== Luokka:Entiset suomalaiset nuorisojärjestöt
Kolmperänen

Kolmperänen on pieni järvi Kiikalan Lasikylässä Salossa lähellä Johannislundia. Järvi kuuluu Kiskonjoen–Perniönjoen vesistöön ja siellä Varesjoen valuma-alueeseen. Sen korkeus merenpinnasta on 118,1 metriä, pinta- ala 2,41 hehtaaria ja rantaviivan pituus 0,69 kilometriä. Järvi kerää vesiä Hyyppärän harjualueen Natura 2000 -suojelualueeseen kuuluvan, 163,9 metrin korkeudelle merenpinnasta kohoavan Särämäen pohjoisrinteillä olevista suopainanteista mutta jää itse Natura-alueen ulkopuolelle. Se laskee Särämäen itäpuolitse suo- ja metsäojia pitkin etelään Särämäen eteläpäässä Salon ja Lohjan rajalla sijaitsevaan Säräjärveen, joka edelleen laskee Salon puolella olevan viereisen Ruukinjärven kautta Tampinjokea eli Huhdanojaa myöten Varesjokeen. Kolmperänen on yksi Kiikalan Lasikylän pohjoisosan pienistä järvistä ja lammista lähellä Kiskonjoen–Perniönjoen vesistön ja Karjaanjoen vesistön vedenjakajaa. Suurin näistä on heti Kolmperäsen pohjoispuolella sijaitseva Tervakas, jolla on suo-ojista muodostuva lasku-uoma sekä etelään Säräjärveen Kiskonjoen–Perniönjoen vesistössä että itään Hossojanlähteiden suuntaan Karjaanjoen vesistössä. Sen ja Kolmperäsen laskuojat etelään yhtyvät vähän ennen Säräjärveä. Tervakkaseen laskee lännestä suo-ojia pitkin Suolammi. Tervakkaan pohjoispuolinen Härjänsilmä on suolampi, jota ympäröivä suo on ojitettu itäpuoliseen suppasuohon. Tervakkaan koillispuolinen Koivulammi on ilman lasku-uomaa oleva suppalampi. Näistä Härjänsilmä ja Koivulampi kuuluvat Hyyppärän harjualueen Natura 2000 -suojelualueeseen. Suolammi ja Tervakas, kuten myös Kolmperänen jäävät sen ulkopuolelle. ==Lähteet== Luokka:Kiikalan järvet Luokka:Aneriojoen valuma-alue
Nokipääpeukaloinen

Nokipääpeukaloinen (Pheugopedius spadix) on peukaloisten heimoon kuuluva varpuslintu. ==Levinneisyys== Nokipääpeukaloista tavataan Kolumbiassa ja Panamassa, ja sen levinneisyysalueen pinta-ala on noin 32 300 km2. Lajia on kuvattu melko yleiseksi, ja se on luokiteltu elinvoimaiseksi. Sen kuitenkin arvellaan olevan vähenemässä elinympäristöjen tuhoutumisen vuoksi. ==Lähteet== Luokka:Peukaloiset
Syyrian turkmeenit

Syyrian turkmeenit tai turkomaanit ovat etninen ryhmä Syyriassa. Turkmeeneja on eri lähteiden mukaan 100 000-500 000, tai jopa lähes 3 miljoonaa. Heitä asuu pääasiassa Latakiassa, Aleppossa, Homsissa, Idlibissä ja al-Raqqan alueilla, sekä yksittäisissä kylissä ympäri Syyriaa. Syyrian turkmeenit ovat sunnimuslimeja. ==Historia== Syyrian turkmeenit polveutuvat turkkilaisista paimentolaisheimoista, joita muutti nykyisen Syyrian alueelle useaan otteeseen 1000-luvun ja 1600-luvun välillä. Muuttoliikettä tukivat usein aluetta hallinneet eri dynastiat, jotka käyttivät turkmeeneja sotilaspalveluksessa. Syyrian Baath-puolueen noustua valtaan turkin kielen puhuminen ja joidenkin tapojen noudattaminen kiellettiin. Sadat tuhannet Syyrian turkmeenit eivät enää puhu turkin kieltä, mutta turkmeeni-identiteetti on silti säilynyt. Syyrian sisällissodan puhjettua turkmeenit ovat taistelleet Bašar al-Assadin hallintoa vastaan ja monet ovat nousseet merkittäviin asemiin vapaan Syyrian armeijassa. Turkmeenit ovat myös perustaneet lukuisia omia aseellisia ryhmittymiään, jotka toimivat yhteistyössä muidan kapinallisten kanssa. Syyrian turkmeenien poliittinen järjestö Syyrian turkmeenien neuvosto on pyrkinyt yhdistämään turkmeenien eri järjestöt yhden lipun alle. Järjestö perustettiin Gaziantepissa Turkissa ja Turkkia on syytetty turkmeenien käyttämistä pelinappuloina maan omien tavoitteiden saavuttamiseksi Syyriassa. ==Lähteet== Turkmeenit Luokka:Turkkilaiset kansat
Urun kieli

Uru on urujen intiaaniheimon puhuma kieli, joka kuuluu uru–chipaya-kielten kielikuntaan. Kielitieteilijä William Adelaarin mukaan sitä puhui vuonna 2004 sujuvasti enää yksi henkilö. Lisäksi oli useita henkilöitä, jotka osasivat kieltä jonkun verran.Adelaar, s. 363. Urua puhuttiin esikolumbiaanisena aikana Bolivian Altiplanon jokien varsilla ja Titicaca-, Poopó- ja Coipasajärvien rannalla. Urut hajaantuivat todennäköisesti jo Inkavaltakunnassa, eikä heidän asemansa parantunut espanjalaisten tulon jälkeen.Hannß, s. 1. Urut joutuivat jättämään 1940-luvulla Titicacajärven vedenpinnan laskemisen takia omat kylänsä ja muuttamaan aimarakyliin. Urun kieli oli jo tuolloin lähes kuollut, ja monet urut menivät naimisiin aimaroiden kanssa. Urut ovat pystyneet palaamaan kyliinsä, ja he toivovat pystyvänsä herättämään kielensä henkiin. == Lähteet == * * === Viitteet === Luokka:Bolivian kielet Luokka:Amerikan alkuperäisasukkaiden kielet
Stelviosola

Stelviosola (; ) on vuoristosola Pohjois-Italiassa. Sen korkein kohta on 2 758 metrin korkeudessa merenpinnasta. Solan läpi kulkevaa tietä alettiin suunnitella Itävallan keisarikunnan aikaan. Habsburgien saatua Lombardian haltuunsa vuonna 1815, ryhdyttiin suunnittelemaan alueen yhdistämistä Tiroliin. Lombardiassa sijaitsevasta Valtellinasta Tirolin Val Venostaan johtavan tien suunnittelijaksi valittiin arkkitehti Carlo Donegani. 49 kilometriä pitkän tien rakentaminen kesti 2 500 työntekijältä viisi vuotta. Tie avattiin vuonna 1825. Ferdinand I myönsi Doneganille Itävallan keisarikunnan ritarin ja Stelvion herran arvon. Stelvion nousu on ajettu useasti pyöräilyn Italian ympäriajossa. Ensimmäistä kertaa nousu oli mukana vuoden 1953 kilpailussa ja viimeksi vuonna 2020. The Stelvio pass.jpg La strada dello Stelvio.JPG Stilfser Joch 01.jpg Stilfser Joch Bike Day 2013.jpg|Stelviossa järjestetään vuosittain pöyräilytapahtuma "Stelvio Bike Day." Kuva vuoden 2013 tapahtumasta. ==Lähteet== ==Aiheesta muualla== Luokka:Italian solat Luokka:Etelä-Tiroli Luokka:Bormio
Tero Nieminen

Tero Nieminen (s. 20. toukokuuta 1973) on suomalainen jalkapalloerotuomari. Hän aloitti uransa Veikkausliigassa vuonna 2003 ja päätti sen lokakuussa 2015. Yhteensä Nieminen tuomitsi Veikkausliigassa 170 ottelua. Vuoden erotuomariksi hänet valittiin kahdeksan kertaa peräkkäin vuosina 2007–2014. Kansainvälisenä FIFA-erotuomarina Nieminen toimi vuodet 2008–2011. Koulutukseltaan hän on luokanopettaja. == Lähteet == Luokka:Suomalaiset jalkapallotuomarit Luokka:Vuonna 1973 syntyneet Luokka:Elävät henkilöt
Stewie Griffin

Stewart Gilligan ”Stewie” Griffin on fiktiivinen hahmo yhdysvaltalaisessa animaatiosarjassa Family Guy. Hän on Peter ja Lois Griffinin nuorin lapsi, Chrisin ja Megin pikkuveli. Stewien ääninäyttelijänä toimii näyttelijä Seth MacFarlane. ==Ulkonäkö & luonne== Stewie on huippuälykäs vauva, jolla on amerikkalaisen jalkapallon muotoinen pää, muutamia hiushaituvia sekä "epäilevä" katse. Stewie puhuu brittiaksenttia jäljittelevällä tyylillä, vaikka todellisuudessa hän on hyvin epävarma äänestään eikä puhu niin. Stewie suunnitteli ensimmäisillä kausilla maailmanvalloitusta ja äitinsä murhaa, ja eräässä luomassaan simulaatiossa Stewie miltei onnistuikin molemmissa tavoitteissaan. Tuoreemmilla kausilla hän on sittemmin jättänyt aikeet sikseen vaikka ei pidäkään vanhemmistaan. Vitsit Stewien ympärillä perustuvat suurelta osin tämän ikään, ja hän ei ymmärrä kaikkea huvittuen lapsille ominaisista asioista. Esimerkiksi Peterin leikkiessä pojan kanssa piilosta, Stewie hämmentyy Peterin "kadotessa näköpiiristä" vaikka tämä peitti käsillään vain kasvonsa. Myös Loisin tavatessa sanoja joita Stewie ei saisi kuulla Stewie tokaisee, että "hänen on murrettava tämä koodi". Tämän paras ystäväkin, Brian, pilailee usein Stewien kustannuksella näistä syistä. Perheestä Brianin lisäksi vain Chris (toisinaan myös Meg) ymmärtävät Stewien puhetta täydellisesti, mutta vanhemmat Peter ja Lois eivät. Myös suurin osa sivuhahmoista ymmärtää Stewien puhetta. MacFarlance on kommentoinut, että perhe ei toisinaan "halua ymmärtää" tai ottaa tosissaan Stewietä, vaikka ymmärtäisivätkin tämän puhetta. ==Suhteet== Stewiellä ei juurikaan ole ystäviä, mutta on Griffinien koiran Brianin kanssa erottamaton kaksikko. Heillä on viha–rakkaus-suhde, ja tapana naljailla toisilleen molempien heikkouksista. He ovat seikkailleet monessa jaksossa esimerkiksi menneisyydessä Stewien huoneeseensa rakentaman aikakoneen avulla. Stewiellä on myös pehmolelu Rupert. Stewien ja Rupertin suhde on hyvin epäselvä, mutta useissa jaksoissa Stewie puhuu nallelleen kuin puolisolleen. Stewien on nähty myös viettävän aikaa Chrisin kanssa, ja tämä on antanut Chrisille useita neuvoja elämään. Stewie on seurustellut muun muassa Olivian ja Penelopen kanssa, jotka molemmat olivat tälle huonoa seuraa. Suuressa osassa jaksoista Stewie on osoittanut myös useita homoseksuaalisia piirteitä, ja hän on muun muassa vaatinut Briania ottamaan kuvan, jossa nämä suutelevat. == Aiheesta muualla == * Stewie Griffin at Fox.com *Internet Movie Database Luokka:Kuvitteelliset lapset Luokka:Family Guy -hahmot Luokka:Kuvitteelliset keksijät Luokka:Kuvitteelliset aikamatkaajat
Maastamuuttajat (elokuva)

Maastamuuttajat () on vuonna 1971 ensi-iltansa saanut ruotsalainen draamaelokuva, jonka on ohjannut Jan Troell. Elokuva pohjautuu Vilhelm Mobergin kirjoihin Maastamuuttajat ja Uuteen maahan, jotka ovat kaksi ensimmäistä teosta neliosaisesta Maastamuuttajat-kirjasarjasta. Elokuva sai viisi Oscar-ehdokkuutta ja voitti kaksi Golden Globe -palkintoa. Elokuvan tarinassa kuvataan ruotsalaisperheen muuttoa siirtolaisina Ruotsista Yhdysvaltoihin. Maastamuuttajien jatko-osa Raivaajat (1972) keskittyy seuraamaan saman perheen elämää uudessa kotimaassaan. == Juoni == Elokuvassa seurataan 1800-luvun puolessa välissä Smålannissa elänyttä Nilssonin perhettä, joka muuttaa paremman elämän toivossa siirtolaisina Ruotsista Minnesotaan, Yhdysvaltoihin. Tarinan alussa kuvataan perheen kokemia vaikeuksia Ruotsissa, jossa perheen jäsenet elävät torppareina, renkeinä ja piikoina. Köyhyyden, nälän ja traagisten vastoinkäymisten myötä perhe päättää lähteä vaaralliselle matkalle kohti uutta maailmaa. Myöhemmin elokuvassa kuvataan perheen ja heidän tuttaviensa pitkää matkaa, jota taitetaan purjelaivalla yli Atlantin valtameren ja läpi Amerikan mantereen muun muassa rautateillä. == Näyttelijät == == Palkinnot == Maastamuuttajat sai yhteensä viisi Oscar-ehdokkuutta. Se oli ehdolla parhaan elokuvan, parhaan vieraskielisen elokuvan, parhaan naispääosan (Liv Ullmann), parhaan ohjauksen (Jan Troell) ja parhaan sovitetun käsikirjoituksen (Bengt Forslund, Jan Troell) palkintosarjoissa. Oscar- ehdokkuuksista vieraskielisen elokuvan palkinnon ehdokkuus tuli vuonna 1972, mutta muut ehdokkuudet vasta laajamittaisen elokuvateatterilevityksen jälkeen vuonna 1973. Elokuva ei ehdokkuuksista huolimatta voittanut yhtään Oscar- palkintoa. Maastamuuttajat voitti vuonna 1973 parhaan vieraskielisen elokuvan ja parhaan draamaelokuvan naispääosan (Liv Ullman) Golden Globe-palkinnot. Kotimaassaan Maastamuuttajat voitti ilmestymisvuotenaan parhaan elokuvan Guldbagge-palkinnon. Vuotta myöhemmin Eddie Axberg voitti parhaan miespääosan Guldbaggen roolisuorituksistaan Maastamuuttajissa ja Raivaajissa. Suomessa Jan Troell voitti vuonna 1972 elokuvillaan Maastamuuttajat ja Raivaajat ulkomaisen elokuvantekijän Jussi-palkinnon. == Lähteet == == Aiheesta muualla == * * Luokka:Ruotsalaiset draamaelokuvat Luokka:Vuoden 1971 ruotsalaiset elokuvat Luokka:Jan Troellin ohjaamat elokuvat Luokka:Ruotsalaiset romaaneihin perustuvat elokuvat Luokka:Jussi-palkitut elokuvat Luokka:Golden Globe -palkitut elokuvat Luokka:Elokuvat merenkulusta Luokka:Elokuvat köyhyydestä
Auken

Auken on muun muassa seuraavien henkilöiden sukunimi: * Ida Auken (s. 1978), tanskalainen teologi, kansankäräjien jäsen, ympäristöministeri * Margrete Auken (s. 1945), tanskalainen pappi, kansankäräjien jäsen, europarlamentin jäsen * Svend Auken (1943–2009), tanskalainen kansankäräjien jäsen, ministeri, puoluejohtaja.
Nina Taipale

Nina Taipale (s. 19. elokuuta 1988 Ylöjärvihttps://www.aamulehti.fi/urheilu/manse-ppn-seuraikoni-jannittaa- pesisfinaaleja-ihan-sairaasti-200371724/ ) on suomalainen superpesispelaaja. Taipaleen kasvattaja seura on Ylöjärven Pallo ja nykyinen seura Manse PP. Hän on pelannut myös monta vuotta superpesistä Hämeenkyrön Räpsän ja Manse PP:n yhdistelmäjoukkueessa Mansen Räpsä. Taipaleen ulkopelipaikka on kakkosvahti ja sisäpelissä hänen roolinsa on kotiuttaja. Yleensä Taipale pelaa numerolla 4. Kaudella 2015 Taipale valittiin naisten superpesiksen Itä-Länsi-otteluun. == Saavutukset == * Superpesiksen vuoden tulokas: 2014 http://www.pesis.fi/pesapalloliitto/historia/parhaat-pelaajat- kausittain/vuoden_tulokkaat/ == Lähteet == Luokka:Suomalaiset pesäpalloilijat Luokka:Elävät henkilöt Luokka:Vuonna 1988 syntyneet
SEAT Inca

SEAT Inca (Typ 9K) on SEATin vuosina 1995–2003 valmistama Ibizaan perustuva pieni pakettiautomalli, joka korvasi SEAT Terran. Volkswagen myi samaa mallia Caddy-nimisenä. Tavarankuljetusmallin lisäksi saatavana oli myös tila-auto Kombi, jossa oli takana kolmen istuttava takaistuin. Bensiinimoottoriksi oli saatavana joko 1,4- (60 hv) tai 1,6-litrainen (75 hv). Dieselvaihtoehdot olivat aluksi 1,9-litraiset D (64 hv) ja TDI (90 hv). Jälkimmäinen oli suorasuihkutteinen ja turboahdettu. Vuodesta 1999 lähtien joissain maissa oli tarjolla 1,9-litrainen SDI (64 hv), jossa oli elektroninen moottorinohjaus. vasen|pienoiskuva|SEAT Inca Kombi Incan valmistus päättyi kesäkuussa 2003. Se ei saanut itselleen seuraajaa, mutta sisarmalli Caddy korvattiin uudella Golf V:een perustuvalla mallilla. Syynä tähän oli se, että Volkswagen halusi luoda SEAT-merkilleen urheilullisen auton imagon, eikä pakettiauto siten sopisi sen mallistoon. == Lähteet == == Aiheesta muualla == Inca Luokka:Pakettiautot Luokka:1990-luvun autot Luokka:2000-vuosikymmenen autot
Lentopallon miesten maailmanmestaruuskilpailut 1952

Lentopallon maailmanmestaruuskilpailut 1952 pelattiin Moskovassa Neuvostoliitossa 17.–29. elokuuta. Kyseessä olivat järjestyksessään toiset miesten lentopallon maailmanmestaruuskilpailut. == Alkulohkot == === Lohko A === Joukkue O V H Erät Eräp. suhde P Unkari 3 3 0 9-3 1.455 6 3-1 3-2 3-0 Bulgaria 3 2 1 7-3 1.732 5 3-0 3-0 Puola 3 1 2 5-6 0.961 4 3-0 Suomi 3 0 3 0-9 0.215 3 === Lohko B === Joukkue O V H Erät Eräp. suhde P Neuvostoliitto 3 3 0 9-0 3.857 6 3-0 3-0 3-0 Romania 3 2 1 6-3 1.392 5 3-0 3-0 Israel 3 1 2 3-6 0.647 4 3-2 Libanon 3 0 3 0-9 0.338 3 === Lohko C === Joukkue O V H Erät Eräp. suhde P Tšekkoslovakia 2 2 0 6-0 3.000 4 3-0 3-0 Ranska 2 1 1 3-3 0.831 3 3-0 Intia 2 0 2 0-6 0.456 2 == Loppusarjat == === sijat 1–6 === Joukkue O V H Erät Eräp. suhde P Neuvostoliitto 5 5 0 15-0 1.940 10 3-0 3-0 3-0 3-0 3-0 Tšekkoslovakia 5 4 1 12-7 1.278 9 3-2 3-0 3-2 3-0 Bulgaria 5 3 2 11-9 1.039 8 3-1 3-1 3-1 Romania 5 2 3 7-13 0.813 7 3-1 3-2 Unkari 5 1 4 7-12 0.833 6 3-0 Ranska 5 0 5 3-15 0.690 5 === sijat 7–11 === Joukkue O V H Erät Eräp. suhde P Puola 4 4 0 12-0 3.620 8 3-0 3-0 3-0 3-0 Intia 4 3 1 9-3 1.631 7 3-0 3-0 3-0 Libanon 4 2 2 6-9 0.898 6 3-2 3-1 Israel 4 1 3 5-9 0.754 5 3-2 3-0 Suomi 4 0 4 1-12 0.305 4 == Lopulliset sijoitukset == Sija Joukkue 1\. Neuvostoliitto 2\. Tšekkoslovakia 3\. Bulgaria 4\. Romania 5\. Unkari 6\. Ranska 7\. Puola 8\. Intia 9\. Libanon 10\. Israel 11\. Suomi == Lähteet == * Tulokset Miesten maailmanmestaruuskilpailut 1952 Miesten maailmanmestaruuskilpailut Maailmanmestaruuskilpailut 1952 Luokka:Moskovan urheilu
Invertointi

Invertointi eli vaiheenkääntö. Jotkin vahvistimet ovat invertoivia eli kääntävät analogisen lähtösignaalin vastakkaisvaiheiseksi tulosignaaliin nähden. Vaiheenkääntöä voidaan myös käyttää hyväksi esimerkiksi aktiivikuulosuojaimissa Digitaalitekniikassa Not-piirillä voidaan invertoida tila 0 tai 1. Luokka:Sähkötekniikka Luokka:Elektroniikka Luokka:Signaalinkäsittely
Tyias Browning

Tyias Browning (s. 27. toukokuuta 1995 Liverpool, Englanti) on englantilainen jalkapalloilija, pelipaikaltaan puolustaja. Hänen kasvattajaseuransa on Everton, jonka junioreihin hän liittyi vuonna 2004 ja jonka ykkösjoukkueessa hän debytoi Valioliigassa syyskuussa 2014 ottelussa paikallisvastustaja Liverpoolia vastaan. Ennen valioliigauraansa Browning toimi Evertonin alle 21-vuotiaiden joukkueen kapteenina. Browning pelasi myös lainalla vuonna 2014 Wiganissa sekä myöhemmin Prestonissa ja Sunderlandissa. Helmikuussa 2019 hän siirtyi kiinalaisseura Guangzhou Evergrandeen. Browning on edustanut myös Englannin nuorisomaajoukkueita. == Lähteet == * http://www.evertonfc.com/players/t/tb/tyias-browning Luokka:Englantilaiset jalkapalloilijat Luokka:Vuonna 1995 syntyneet Luokka:Elävät henkilöt